CELEX: E2010J0015
Language: sl
Date: 2012-04-18 00:00:00
Title: Sodba Sodišča z dne 18. aprila 2012 v zadevi E-15/10 – Posten Norge AS proti Nadzornemu organu Efte (tožba za razveljavitev odločbe Nadzornega organa Efte – konkurenca – zloraba prevladujočega položaja – trg dostavljanja paketov potrošnikom prek okenc – distribucijsko omrežje – sporazumi o izključnosti – ravnanje, ki bi lahko odpravilo konkurenco na trgu – utemeljitev – trajanje kršitve – globa)

11.10.2012   
            
            
               SL
            
            
               Uradni list Evropske unije
            
            
               C 307/25
            
         SODBA SODIŠČA
   z dne 18. aprila 2012
   v zadevi E-15/10
   Posten Norge AS proti Nadzornemu organu Efte
   (tožba za razveljavitev odločbe Nadzornega organa Efte – konkurenca – zloraba prevladujočega položaja – trg dostavljanja paketov potrošnikom prek okenc – distribucijsko omrežje – sporazumi o izključnosti – ravnanje, ki bi lahko odpravilo konkurenco na trgu – utemeljitev – trajanje kršitve – globa)
   2012/C 307/11
   V zadevi E-15/10 Posten Norge AS proti Nadzornemu organu Efte, katere predmet je ZAHTEVEK za razveljavitev Odločbe št. 322/10/COL z dne 14. julija 2010 v zvezi s postopkom na podlagi člena 54 Sporazuma EGP (zadeva št. 34250 Norway Post/Privpak) oziroma podredno za razveljavitev ali znižanje globe, naložene tožeči stranki v navedeni odločbi, je Sodišče v sestavi Carl Baudenbacher, predsednik in sodnik poročevalec, Per Christiansen in Páll Hreinsson, sodnika, dne 18. aprila 2012 razglasilo sodbo, katere izrek se glasi:
   Sodišče razglaša:
   
               1.
            
            
               Znesek globe, naložene podjetju Posten Norge AS v členu 2 Odločbe št. 322/10/COL z dne 14. julija 2010 v zvezi s postopkom na podlagi člena 54 Sporazuma EGP (zadeva št. 34250 Norway Post/Privpak), se določi na 11 112 000 EUR.
            
         
               2.
            
            
               V preostalem delu se tožba zavrne.
            
         
               3.
            
            
               Družba Posten Norge AS nosi svoje stroške ter plača 75 % stroškov Nadzornega organa Efte in stroške podjetij Schenker North AB, Schenker Privpak AB in Schenker Privpak AS.
            
         
               4.
            
            
               Nadzorni organ Efte nosi preostanek svojih stroškov.